pythainlp/thai-wiki-dataset-v4 huggingface dataset:
ธนพนธ์ สุขุมพันธนาสาร

ธนพนธ์ สุขุมพันธนาสาร ชื่อเล่น เพิร์ธ เป็นนักแสดงและนักร้องชาวไทย เขาได้ประเดิมงานแสดงจากบทบาทในละครซีรีส์เรื่อง เสียงเรียกวิญญาณ (2560) และโด่งดังจากการรับบท เอ้ ในละครซีรีส์เรื่องบังเอิญรัก (2561)
ประวัติ.
ธนพนธ์เกิดเมื่อวันที่ 20 มีนาคม พ.ศ. 2544 ที่กรุงเทพมหานคร เป็นลูกคนเดียว ชื่อเล่นของเขาคือ เพิร์ธ ซึ่งมาจากเมืองหนึ่งในออสเตรเลีย
เขาเป็นคริสเตียนและสำเร็จการศึกษาจากโรงเรียนเซนต์ดอมินิกและกำลังศึกษาอยู่ที่ สาขาภาพยนตร์และสื่อดิจิทัล วิชาเอกการแสดงและกำกับการแสดงภาพยนตร์ วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
อาชีพ.
ธนพนธ์ประเดิมงานแสดงครั้งแรกในบท บรีซ ในละครซีรีส์แนวดราม่าเรื่อง เสียงเรียกวิญญาณ ในปี พ.ศ. 2560 ในปี พ.ศ. 2561 เขาเริ่มเป็นที่รู้จักจากบท เอ้ อินทัช พระเอกในละครซีรีส์ไทยแนวยาโออิเรื่องบังเอิญรัก ร่วมกับศุภพงษ์ อุดมแก้วกาญจนา ซึ่งรับบท พีท พิชญะ การแสดงของพวกเขาในละครซีรีส์ช่วยให้พวกเขามีชื่อเสียงและมีแฟน ๆ ทั่วทั้งเอเชียตะวันออกและเอเชียตะวันออกเฉียงใต้ รวมไปถึงบางส่วนของยุโรป อเมริกา และละตินอเมริกา
TEMPT บอยแบนด์ที่มีสมาชิก 6 คน เปิดตัวเมื่อวันที่ 5 มกราคม พ.ศ. 2562 สมาชิกทั้ง 6 คนเคยร่วมแสดงในละครซีรีส์เรื่องบังเอิญรัก โดยสมาชิกดั้งเดิมประกอบด้วย กาศมณัฏฐ์ นามวิโรจน์, รัฐวิทย์ กิจวรลักษณ์, กีรติ พวงมาลี, ณภัทร ณ ระนอง, ศิวัช จำลองกุล และธนพนธ์
อุทยานแห่งชาติดอยเวียงผา

อุทยานแห่งชาติดอยเวียงผา มีอาณาเขตครอบคลุมพื้นที่ป่าสงวนแห่งชาติป่าลุ่มนำแม่ฝางท้องที่ตำบลศรีดงเย็น ตำบลแม่ทะลบ อำเภอไชยปราการ ท้องที่ตำบลแม่ข่า ตำบลแม่คะ อำเภอฝาง จังหวัดเชียงใหม่ และป่าสงวนแห่งชาติป่าแม่ลาวฝั่งซ้าย ท้องที่ตำบลป่าแดด ตำบลศรีถ้อย ตำบลท่าก๊อ อำเภอแม่สรวย จังหวัดเชียงราย มีเนื้อที่ประมาณ 455.9 ตารางกิโลเมตร หรือ 284,937.5 ไร่
ลักษณะภูมิประเทศ.
อุทยานแห่งชาติดอยเวียงผา มีลักษณะภูมิประเทศเป็นเทือกเขาสลับซับซ้อน เทือกเขาวางตัวในเแนวทิศเหนือ – ใต้ เป็นแนวแบ่งเขตจังหวัดเชียงใหม่ – เชียงราย มียอดดอยสูงสุดคือ ดอยเวียงผา มีความสูง 1,834 เมตร จากระดับน้ำทะเลปานกลาง พื้นที่ส่วนใหญ่เป็นป่าต้นน้ำลำธารและแหล่งกำเนิดของลำห้วยใหญ่ๆ ที่สำคัญ โดยเฉพาะเป็นต้นกำเนิดของแม่น้ำฝาง และสาขาหนึ่งของน้ำแม่ลาว เช่น ห้วยแม่ฝางหลวง ห้วยแม่ฝางน้อย น้ำแม่ยางมิ้น
ลักษณะภูมิอากาศ.
สภาพภูมิอากาศของอุทยานแห่งชาติดอยเวียงผา โดยทั่วไปประกอบด้วย 3 ฤดู คือ 
พืชพรรณและสัตว์ป่า.
สภาพป่าประกอบด้วย ป่าดิบเขา ป่าดิบแล้ง ป่าสนเขา ป่าเต็งรังและป่าเบญจพรรณ ซึ่งป่าแต่ละชนิดเหล่านี้จะอยู่กระจัดกระจายทั่วไป ในเขตอุทยานแห่งชาติตามระดับความสูงของพื้นที่ พันธุ์ไม้ที่สำคัญ ได้แก่ สัก ยาง ประดู่ ตะแบก เต็ง รัง จำปีป่า สนสามใบ ก่อชนิดต่างๆ มอส เฟิร์น กล้วยไม้ นอกจากนี้ยังมีพันธุ์ไม้ที่สำคัญและหายากของเมืองไทยอาทิ เช่น มณฑาดอย กุหลาบพันปี กายอม ซึ่งสามารถพบเห็นได้บนยอดดอยเวียงผา 
เนื่องจากสภาพป่าที่อุดมสมบูรณ์ และขึ้นผสมปะปนกันอยู่หลายชนิด ตลอดจนระดับความสูงของพื้นที่ที่แตกต่างกัน ตั้งแต่ 300-1,834 เมตร จึงทำให้เกิดแหล่งอาหารและเป็นที่อยู่อาศัยของสัตว์ป่านานาชนิด ประกอบด้วย เก้ง หมูป่า เลียงผา เสือไฟ หมีควาย เม่น กระต่ายป่า ลิง อีเห็น กระรอก กระแต และนกนานาชนิด เช่น นกกางเขนดง นกพญาไฟ นกโพระดก นกกินปลี นกหัวขวาน ไก่ป่า และที่สำคัญยังสามารถพบเห็นซาลาแมนเดอร์ สัตว์สะเทินน้ำสะเทินบก ซึ่งเป็นดัชนีวัดความอุดมสมบูรณ์ของระบบนิเวศ
เจ้าหญิงอารีอานา ออสติน มาคอนเนนแห่งเอธิโอเปีย

เจ้าหญิงอารีอานา ออสติน มาคอนเนนแห่งเอธิโอเปีย  (พระนามเดิม: อารีอานา จอย ไลตา ออสติน) ประสูติเมื่อวันที่ 6 มกราคม 2527 ณ กรุงวอชิงตัน สหรัฐ เป็นธิดาของ บอบบี วิลเลียม ออสติน และ จอย ฟอร์ด พระบิดาของพระองค์เป็นนักสังคมวิทยาในสหรัฐ และยังเป็นหุ้นส่วนประธานบริษัท เอสแคซ การบัญชีและกฏหมาย แอสโซซิเอทส์ ในสหรัฐ ทั้งยีงเป็นสมาชิกคณะนักวิชาการมหาวิทยาลัยจอร์จทาวน์ พระองค์ทรงศึกษาในมหาวิทยาลัยฟิกซ์ และทำงานในด้านที่ทรงเรียนจบมา 
เสกสมรส.
อารีอานา จอย ไลตา ออสติน เข้าพิธีเสกสมรสกับ เจ้าชายโจเอล ดาวิต มาคอนเนนแห่งเอธิโอเปีย ในเดือนธันวาคม 2548 รับพระราชทานพระอิสริยยศ เจ้าหญิงแห่งเอธิโอเปีย พระชายา เมื่อทรงเป็นสมาชิกพระราชวงศ์แห่งเอธิโอเปียแล้ว ก็ทรงปฏิบัติพระกรณียกิจ ในด้านมนุษย์สงเคราะห์และอุปถัมภ์องค์กรต่างๆไส้ในพระอุปภัมภ์ 
ก่อนที่จะมีพระราชพิธีเสกสมรสระหว่างเจ้าชายแฮร์รีกับเมแกน มาร์เกิล พระองค์ เจ้าหญิงอังเกลาแห่งลีชเทินชไตน์ เจ้าหญิงโอมา โอกิสมานา ซีคันยีโซ ดลามีนี เอ็มมา ทรันน์ ไวเคาน์เตสเวย์เมานต์ ซิซิล เด เมสซี ซาราห์ คัลเบอร์สัน และ โมนิกา ฟอน นอยมันน์ เป็นสตรีผิวสีที่ทั้งเป็นพระราชวงศ์ สตรีผู้สูงศักดิ์และเป็นเจ้าหญิงจากการประสูติ ซึ่งทั้งหมดได้จัดตั้งสมาคม เจ้าหญิงผิวสี (Princess skin color) ยกเว้นแต่ ดัชเชสแห่งซัสเซกซ์ ที่ไม่ได้เสด็จมาทรงเข้ารวมงานนี้
ปืนพกลูเกอร์

พิสทอล พาราเบลรัม หรือ พาราเบลลัม-พิสทอล(พิสทอล พาราเบลรัม) มักจะถูกเรียกว่า ลูเกอร์— เป็นปืนพกแบบกึ่งอัตโนมัติแบบแรงสะท้อนถอยหลังของลำกล้องที่มีระบบข้อเหวี่ยง(toggle-locked)ในการขัดกลอนซึ่งได้ถูกผลิตในหลายรุ่นและโดยหลายประเทศ ตั้งแต่ปี ค.ศ. 1898 ถึง ค.ศ. 1948 การออกแบบนี้ได้รับการจดสิทธิบัตรครั้งแรกโดย Georg Luger เพื่อเป็นการปรับปรุงปืนพกแบบอัตโนมัติ โบชารด์ท์(Borchardt)และถูกผลิตขึ้นในฐานะ"ปืนพกอัตโนมัติพาราเบลลัม, ระบบโบชารด์ท์-ลูเกอร์"โดยโรงงานผลิตอาวุธปืนของเยอรมัน Deutsche Waffen und Munitionsfabriken (DWM) รุ่นที่ผลิตเป็นครั้งแรกได้เป็นที่รู้จักกันคือ "โมเดล 1900 พาราเบลรัม" รุ่นต่อมาได้รวมถึงปืนพกพาราเบลรัม โมเดล 1908 หรือ พี08 ซึ่งถูกผลิตขึ้นโดย DWM และโรงงานผลิตรายอื่นๆ ได้แก่ W+F Bern, Krieghoff, Simson, Mauser, และ Vickers ปืนพกพาราเบลรัมรุ่นแรกได้ถูกใช้งานโดยกองทัพสวิสในเดือนพฤษภาคม ค.ศ. 1900 ในการประจำการในกองทัพเยอรมัน มันได้ถูกนำมาใช้ในการปรับปรุงแก้ไขจากปืนพก โมเดล 1908(พี08) ให้มีขนาดลำกล้อง 9×19mm พาราเบลลัม โมเดล 08 เป็นรุ่นสุดท้ายที่จะถูกสืบทอดโดยวอลเทอร์ พี38(Walther P38)
ลูเกอร์เป็นที่รู้จักกันเป็นอย่างดีจากการถูกใช้งานในสงครามโลกครั้งที่หนึ่งและครั้งที่สอง แม้แต่สาธารณรัฐไวมาร์ในช่วงสมัยระหว่างสงครามและ Volkspolizei (ตำรวจลับ)ของเยอรมนีตะวันออกในช่วงหลังสงคราม พี.08 ได้ถูกนำเสนอในรูปแบบกระสุนขนาด 7.65mm พาราเบลลัม แม้ว่ามันจะเป็นเรื่องที่น่าประทับใจสำหรับปืนพกที่มีกระสุนขนาด 9×19mm พาราเบลลัมที่ได้รับการพัฒนา ซึ่งยังเป็นที่รู้จักกันคือ 9×19มม. ลูเกอร์ ปืนพกนี้ได้ถูกนำมาใช้ในนวนิยายโดยตัวละครตัวร้ายหลายตัวในช่วงหลายทศวรรษที่ผ่านมาเนื่องจากมีความเกี่ยวข้องกับนาซีเยอรมนี
วอลเทอร์ พี38

วอลเทอร์ พี38 (เขียนอย่างเป็นทางการว่า วอลเทอร์ พี.38) เป็นปืนพกแบบกึ่งอัตโนมัติที่ได้ถูกพัฒนาโดย Carl Walther GmbH ในฐานะที่เป็นปืนพกที่ถูกประจำการในกองทัพแวร์มัคท์ในช่วงเริ่มต้นของสงครามโลกครั้งที่สอง มันได้ถูกสร้างขึ้นด้วยความประสงค์ที่จะถูกเข้ามาแทนที่โดยปืนพกลูเกอร์ พี08 ที่มีราคาแพง การผลิตที่ได้กำหนดเอาไว้จนกระทั่งสิ้นสุดลงในปี ค.ศ. 1942
ธนาคารแห่งชาติสวิส

ธนาคารแห่งชาติสวิส  เป็นธนาคารกลางของประเทศสวิตเซอร์แลนด์ ก่อตั้งเมื่อค.ศ. 1906 มีสำนักงานอยู่ในกรุงแบร์น รับผิดชอบการกำหนดนโยบายการเงินของประเทศ ตลอดจนเป็นผู้ตราสกุลเงินฟรังก์สวิสขึ้นใช้
ธนาคารแห่งชาติสวิสมีสถานะเป็นธนาคารเอกชน โดยในปีค.ศ. 2015 หุ้นสามัญร้อยละ 45 ถือครองโดยส่วนบริหารของมลรัฐต่างๆ, ร้อยละ 15 ถือครองโดยธนาคารกลางของมลรัฐต่างๆ และที่เหลือราวร้อยละ 40 ถูกถือครองโดยภาคเอกชน
ชินกาลมาลีปกรณ์

ชินกาลมาลีปกรณ์ เป็นวรรณกรรมพุทธศาสนาภาษาบาลี ผู้แต่งคือพระรัตนปัญญาเถระ พระสังฆราชาในรัชสมัยของพระเมืองแก้วหรือพระติลกปนัดดาธิราชแห่งอาณาจักรล้านนา มีเนื้อหาเป็นพงศาวดารหรือประวัติความเป็นมาของพระพุทธศาสนา เนื้อหากว่าครึ่งเล่มเป็นเรื่องราวเกี่ยวกับพระพุทธเจ้าองค์ต่าง ๆ เริ่มตั้งแต่พระโคตมพุทธเจ้ายังทรงเป็นพระโพธิสัตว์จนถึงปัจจุบันชาติ เรื่องอัครสาวกนิพพาน พุทธปรินิพพาน พระบรมสารีริกธาตุ จนการสังคายนาในชมพูทวีปและในศรีลังกา ทั้งยังพูดถึงการสร้างเมืองหริภุญไชย เชียงใหม่ ความเจริญรุ่งเรืองของพระพุทธศาสนาในอาณาจักรล้านนา สิ้นสุดเรื่องที่ประวัติราชวงศ์มังรายในสมัยของผู้แต่ง คือ สมัยพระเมืองแก้ว โดยมีบันทึกลงปีที่รจนาจบตรงกับปี พ.ศ. 2060 แต่มีการแต่งเพิ่มเติมต่อจนจบบริบูรณ์ในปี พ.ศ. 2071 เรียบเรียงเป็นร้อยแก้วและร้อยกรอง เรียกว่า "ปัชชพันธ์" มีการเรียบเรียงภาษาได้อย่างงดงาม มีการแปลงชื่อเฉพาะในสมัยนั้นเป็นภาษาบาลี เช่น ชื่อเมือง กษัตริย์ บุคคล สถานที่ และแม่น้ำ 
"ชินกาลมาลีปกรณ์" เป็นวรรณกรรมบาลีที่ใช้อ้างอิงในฐานะเอกสารตำนานพงศาวดารบ่อยครั้งที่สุดเคียงคู่ไปกับ "จามเทวีวงศ์" และ "ตำนานมูลศาสนา"
ต้นฉบับ.
"ชินกาลมาลีปกรณ์" ได้รับการคัดลอกต่อ ๆ กันมาหลายฉบับ ต้นฉบับที่พบมี 11 ฉบับ จารด้วยตัวอักษรขอม 10 ฉบับ อักษรมอญ 1 ฉบับ
การแปล.
สำหรับการแปลเป็นภาษาไทยนั้น ครั้งแรก พระพิมลธรรมและคณะแปลจากคัมภีร์ใบลานอักษรขอมในสมัยรัชกาลที่ 1 ใช้ชื่อว่า "ชินกาลมาลินี" และรัชกาลที่ 5 ทรงให้พิมพ์เป็นครั้งแรกเพื่อแจกในงานพระศพของพระเจ้าวรวงศ์เธอ พระองค์เจ้าศิริวงศ์วัฒนเดช ภายหลัง แสง มนวิทูร ผู้เชี่ยวชาญด้านอักษรศาสตร์ อดีตข้าราชการกรมศิลปากร แปลใหม่ และใช้ชื่อ "ชินกาลมาลีปกรณ์" นอกจากนี้ N.A. Jayawickrama ยังแปลเป็นภาษาอังกฤษเมื่อปี พ.ศ. 2511 และยอร์ช เซเดส์ แปลเป็นภาษาฝรั่งเศสโดยตีพิมพ์คู่กับภาษาบาลีลงในวารสารวิชาการของฝรั่งเศสที่ชื่อ "Bulletin de l’ Ecole Francaise d’ Extreme orient, tome xxv" ตั้งแต่ฉบับเดือนมกราคมถึงมิถุนายน พ.ศ. 2468 รวม 6 ฉบับ อนึ่ง สมาคมบาลีปกรณ์ กรุงลอนดอน ประเทศอังกฤษ ตีพิมพ์ฉบับภาษาบาลีด้วยตัวอักษรโรมัน และในประเทศศรีลังกา พระภิกษุชื่อ พุทธทัตตะ ได้แปลเป็นภาษาสิงหล พิมพ์คู่กับภาษาบาลีเมื่อ พ.ศ. 2498
น็อยมาคท์อินแดร์โอเบิร์พฟัลทซ์

น็อยมาคท์  หรือชื่อเต็มคือ น็อยมาคท์อินแดร์โอเบิร์พฟัลทซ์  เป็นเมืองในส่วนภูมิภาคโอเบิร์พฟัลทซ์ในรัฐบาวาเรีย ประเทศเยอรมนี ตั้งอยู่ทางตะวันออกเฉียงใต้ของนครเนือร์นแบร์คไปราว 48 กิโลเมตร
ชื่อ "น็อยมาคท์อินแดร์โอเบิร์พฟัลทซ์" มีความหมายตรงตัวว่า "ตลาดใหม่ในฟัลทซ์ตอนบน" เมืองนี้ตั้งอยู่บนเส้นทางสัญจรที่สำคัญระหว่างเมืองเนือร์นแบร์คกับเรเกินส์บวร์ค ชื่อน็อยมาคท์ปรากฎครั้งแรกในเอกสาร ค.ศ. 1135
การทำให้เป็นป่า

การทำให้เป็นป่า เป็นการสถาปนาป่า (การปลูกป่า) หรือตั้งต้นในพื้นที่ที่ไม่มีต้นไม้ปกคลุมมาก่อน
หน่วยงานภาครัฐและเอกชนหลายแห่งมีส่วนร่วมโดยตรงในโครงการการทำให้เป็นป่าเพื่อสร้างป่า, เพิ่มการดักจับคาร์บอนและการสะสมคาร์บอน และช่วยในการปรับปรุงความหลากหลายทางชีวภาพจากการกระทำของมนุษย์
กระบวนการ.
พลศาสตร์ช่องว่างเป็นรูปแบบของการเจริญเติบโตของพืชที่เกิดขึ้นหลังจากการสร้างช่องว่างของป่า การรบกวนทางธรรมชาติในพื้นที่ส่งผลให้เกิดการเปิดท้องฟ้าของป่า พลศาสตร์ช่องว่างเป็นลักษณะทั่วไปของป่าเขตร้อนและเขตร้อนชื้น รวมถึงมีสาเหตุและผลกระทบที่หลากหลายต่อชีวิตป่าไม้
บางครั้งเครื่องมือพิเศษ เช่น แถบปลูกต้นไม้ ได้รับการนำมาใช้เพื่อทำให้การปลูกต้นไม้ง่ายขึ้นและเร็วขึ้น
ในพื้นที่ดินเสื่อมโทรม.
ในบางพื้นที่ ป่าต้องการความช่วยเหลือในการสถาปนาตัวเองใหม่เนื่องจากปัจจัยด้านสิ่งแวดล้อม ตัวอย่างเช่น ในเขตที่แห้งแล้ง เมื่อป่าปกคลุมถูกทำลาย แผ่นดินอาจแห้งแล้งและไม่เอื้ออำนวยต่อการเติบโตของต้นไม้ใหม่ ปัจจัยอื่น ๆ รวมถึงการปล่อยให้สัตว์กินหญ้ามากเกินไปโดยปศุสัตว์ โดยเฉพาะอย่างยิ่งสัตว์ เช่น แพะ, วัว และการเก็บเกี่ยวมากเกินไปของทรัพยากรป่าไม้ เหล่านี้รวมกันอาจนำไปสู่การแปรสภาพเป็นทะเลทราย และการสูญเสียดินชั้นบน; หากไม่มีดิน ป่าจะไม่สามารถเติบโตได้จนกว่ากระบวนการสร้างดินที่สมบูรณ์จะเสร็จสิ้น-หากการกร่อนยอมต่อสิ่งนี้ ในพื้นที่เขตร้อนบางแห่ง การกำจัดพื้นที่ป่าอาจส่งผลให้เกิดชั้นแข็งหรือชั้นดานซิลิกา ซึ่งจะปิดผนึกดินชะงัดต่อการแทรกซึมของน้ำ โดยในหลายพื้นที่ การฟื้นฟูสภาพป่าไม่สามารถทำได้เพราะคนใช้ที่ดิน ส่วนในพื้นที่อื่น การทำลายกลไกของชั้นดานซิลิกาหรือชั้นแข็งเป็นสิ่งที่จำเป็น, ความดูแล และการรดน้ำอย่างต่อเนื่องอาจสำคัญ รวมถึงการป้องกันพิเศษ เช่น การล้อมรั้ว อาจมีความจำเป็น
ดูเพิ่ม.
<templatestyles src="Div col/styles.css"/>
เทศบาลตำบลบ้านเหล่า (จังหวัดเชียงราย)

เทศบาลตำบลบ้านเหล่า เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 12 กับบางส่วนของหมู่ที่ 4,6,11 ของตำบลทุ่งก่อ และพื้นที่ทั้งหมดของหมู่ที่ 4 ของตำบลดงมหาวัน ในอำเภอเวียงเชียงรุ้ง จังหวัดเชียงราย เดิมมีฐานะเป็นสุขาภิบาลบ้านเหล่าที่จัดตั้งขึ้นใน พ.ศ. 2528 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 4,047 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอเวียงเชียงรุ้ง จังหวัดเชียงราย อยู่ห่างจากศาลากลางจังหวัดเชียงรายประมาณ 33 กิโลเมตรตามถนนสาย ชร.4013 แยกทางหลวงหมายเลข 1173 - บ้านป่ายางมน (ฮ่องฮี) อยู่ห่างจากกรุงเทพมหานครประมาณ 824 กิโลเมตร เขตเทศบาลมีแม่น้ำสักและแม่น้ำเผื่อไหลผ่านเป็นแหล่งน้ำสำคัญ
อะ-โอ

"อะ-โอ"  เป็นเพลงของเกิร์ลกรุปเกาหลีใต้ ไอเดิล ออกจำหน่ายในรูปแบบดิจิทัลซิงเกิล วันที่ 26 มิถุนายน ค.ศ. 2019 โดยคิวบ์เอนเตอร์เทนเมนต์
เบื้องหลังและการออกจำหน่าย.
เมื่อวันที่ 16 มิถุนายน ค.ศ. 2019 มีรายงานว่าไอเดิลจะกลับมาพร้อมกับดิจิทัลซิงเกิล "อะ-โอ" ทีเซอร์รูปภาพเผยแพร่เมื่อวันที่ 17 และ 18 มิถุนายน
เพลงออกจำหน่ายในรูปแบบดิจิทัลซิงเกิลเมื่อวันที่ 26 มิถุนายน ค.ศ. 2019 ผ่านพอร์ทัลเพลงหลายแห่ง รวมถึงเมลอน ไอทูนส์ และสปอทิฟาย
เพลง.
เพลงแต่งโดยสมาชิกของวง โซย็อน และเป็นโปรดิวเซอร์ร่วมกับจูเน เพลงเป็นแนว "บูมแบ็ป" ซึ่งเป็นรูปแบบที่โดดเด่นในเพลงฮิปฮอปฝั่งตะวันออกช่วงปี 1990 คำว่า "บูมแบ็ป" มาจากเสียงเบสและกลองเล็ก
คลื่นความร้อนในประเทศอินเดียและปากีสถาน พ.ศ. 2562

ตั้งแต่กลางเดือนพฤษภาคม พ.ศ. 2562 อินเดียและปากีสถานได้เผชิญกับคลื่นความร้อนที่รุนแรง โดยเป็นหนึ่งในคลื่นความร้อนที่ร้อนแรงและยาวนานที่สุดนับตั้งแต่ประเทศทั้งสองเริ่มบันทึกรายงานสภาพอากาศ อุณหภูมิสูงสุดวัดได้บริเวณเมืองจูรูในรัฐราชสถานของอินเดีย อยู่ที่ 50.8 องศาเซลเซียส (123.4 องศาฟาเรนไฮต์) ซึ่งเกือบสูงที่สุดเป็นประวัติการณ์ในอินเดีย ณ วันที่ 12 มิถุนายน พ.ศ. 2562 คลื่นความร้อนระลอกนี้กินเวลามาแล้ว 32 วัน นับเป็นคลื่นความร้อนที่กินเวลานานที่สุดเป็นอันดับที่สองเท่าที่เคยบันทึกไว้
อุณหภูมิที่ร้อนจัดและการเตรียมพร้อมรับมือที่ไม่เพียงพอส่งผลให้มีผู้เสียชีวิตในรัฐพิหารแล้วมากกว่า 184 คน โดยมีรายงานผู้เสียชีวิตอีกจำนวนมากในพื้นที่อื่น ๆ ของประเทศ ในปากีสถาน มีเด็กเล็ก 5 คนเสียชีวิตจากอากาศที่ร้อนจัด
คลื่นความร้อนระลอกนี้เกิดขึ้นในช่วงเวลาเดียวกันกับภัยแล้งและการขาดแคลนน้ำทั่วประเทศ ในช่วงกลางเดือนมิถุนายน อ่างเก็บน้ำต่าง ๆ ที่ส่งน้ำสู่เมืองเจนไนได้แห้งเหือด ทำให้มีผู้คนจำนวนนับล้านที่ไม่สามารถเข้าถึงน้ำได้ วิกฤตการณ์น้ำทวีความรุนแรงมากขึ้นเนื่องจากอุณหภูมิที่สูงและการขาดความเตรียมพร้อม นำไปสู่การประท้วงและการต่อสู้แย่งชิงน้ำซึ่งทำให้มีผู้ถูกฆ่า ถูกแทง และถูกทุบตี
วัฒนา สรรพานิช

พลเอก วัฒนา สรรพานิช สมาชิกวุฒิสภาไทย ชุดที่ 12 อดีตรองผู้บัญชาการทหารสูงสุด อดีตผู้บัญชาการหน่วยบัญชาการทหารพัฒนา อดีตผู้บัญชาการโรงเรียนนายร้อยพระจุลจอมเกล้า อดีตแม่ทัพน้อยที่ 1 อดีตผู้บัญชาการกองพลที่ 1 รักษาพระองค์ อดีตผู้บัญชาการกองพลทหารราบที่ 9 และอดีตผู้บัญชาการกองพลรบพิเศษที่ 1
การทำงาน.
ราชการทหาร.
ราชการสงคราม.
ราชการสงครามในต่างประเทศ 2 ครั้ง
เฮลิคอปเตอร์อเนกประสงค์

เฮลิคอปเตอร์อเนกประสงค์  เป็นเฮลิคอปเตอร์แบบอเนกประสงค์ เฮลิคอปเตอร์ทางการทหารแบบอเนกประสงค์สามารถเติมบทบาท เช่น การโจมตีภาคพื้นดิน, การยุทธ์เคลื่อนที่ทางอากาศ, การส่งกําลังบํารุงทางทหาร, การส่งกลับสายแพทย์, การสั่งการและควบคุม และขนส่งทหาร โดยคำศัพท์บางคำทับซ้อนกันอย่างหลีกเลี่ยงไม่ได้กับเฮลิคอปเตอร์ขนส่ง
รายชื่อเฮลิคอปเตอร์อเนกประสงค์.
นี่คือรายชื่อเฮลิคอปเตอร์อเนกประสงค์
มาร์บัคอัมเน็คคาร์

มาร์บัค  หรือชื่อเต็มคือ มาร์บัคอัมเน็คคาร์  เป็นเมืองริมแม่น้ำเน็คคาร์ ในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่ห่างจากนครชตุทท์การ์ทราว 25 กิโลเมตร เป็นบ้านเกิดของกวีและนักเขียนบทละครชื่อก้องอย่างฟรีดริช ชิลเลอร์
เร็ว..แรงทะลุนรก 9

เร็ว...แรงทะลุนรก 9  เป็นภาพยนตร์อเมริกันแนวโลดโผนที่ออกฉายในปี ค.ศ. 2021 กำกับโดย จัสติน ลิน จากบทภาพยนตร์โดย แดเนียล เคซีย์และลิน เป็นภาพยนตร์ภาคต่อของ "เร็ว...แรงทะลุนรก 8" (2017), เป็นภาพยนตร์ลำดับที่เก้าของภาพยนตร์ชุดหลักและภาพยนตร์ลำดับที่สิบในแฟรนไชส์ "เร็ว...แรงทะลุนรก" ภาพยนตร์แสดงนำโดย วิน ดีเซล, มิเชลล์ ราดรีเกซ, ไทรีส กิบสัน, คริส "ลูดาคริส" บริจส์, จอห์น ซีนา, นาทาลี เอ็มมานูเอล, จอร์ดานา บรูว์สเตอร์, ซุง กัง, ไมเคิล รูกเกอร์, เฮเลน เมียร์เรน, เคิร์ต รัสเซลล์และชาร์ลีซ เทรัน ใน "เร็ว...แรงทะลุนรก 9" โดมินิค โทเรตโตและทีมของเขารวมตัวกันเพื่อหยุดยั้งแผนการทำลายล้างโลกซึ่งนำโดยเจคอบ น้องชายของโทเรตโต
ภาพยนตร์เรื่องที่เก้าและสิบได้วางแผนไว้ตั้งแต่ปี ค.ศ. 2014 ลินยืนยันว่าจะกำกับ "เร็ว...แรงทะลุนรก 9" ในเดือนตุลาคม ค.ศ. 2017 โดยเป็นการหวนคืนสู่แฟรนไชส์อีกครั้ง ตั้งแต่เขากำกับ "เร็ว...แรงทะลุนรก 6" (2013) "เร็ว...แรงทะลุนรก 9" เป็นภาพยนตร์เรื่องแรกของแฟรนไชส์ ตั้งแต่ "เร็วคูณ 2 ดับเบิ้ลแรงท้านรก" (2003) ที่ไม่ได้เขียนบทโดย คริส มอร์แกน รายชื่อนักแสดงได้รับการยืนยันด้วยการเพิ่มซีนาในเดือนมิถุนายน ค.ศ. 2019 และการถ่ายทำเริ่มต้นในเดือนเดียวกันจนถึงเดือนพฤศจิกายน โดยถ่ายทำที่ลอนดอน, ลอสแอนเจลิส, ทบิลีซีและไทย
แต่เดิม "เร็ว...แรงทะลุนรก 9" กำหนดฉายทั่วโลกโดย ยูนิเวอร์แซลพิคเจอส์ ในวันที่ 19 เมษายน ค.ศ. 2019 แต่ถูกเลื่อนฉายอยู่หลายครั้ง โดยครั้งแรกนั้นเนื่องจากการฉายของ "เร็ว...แรงทะลุนรก ฮ็อบส์ & ชอว์" (2019) ต่อมาเนื่องจากวันฉายตรงกับ "พยัคฆ์ร้ายฝ่าเวลามรณะ" (2021) ของ เมโทร-โกลด์วิน-เมเยอร์ และการระบาดทั่วของโควิด-19 ภาพยนตร์ฉายรอบปฐมทัศน์ในเกาหลีใต้และฉายทั่วโลกในวันที่ 19 พฤษภาคม ค.ศ. 2021 และฉายในสหรัฐเมื่อวันที่ 25 มิถุนายน ภาพยนตร์ได้รับการตอบรับที่หลากหลาย โดยชมในเรื่องการแสดงโลดโผนและการกำกับของลิน แต่ติในเรื่องของฉากโลดโผนที่ไม่สมจริงและบทภาพยนตร์ที่เป็นสูตรสำเร็จ "เร็ว...แรงทะลุนรก 9" ทำลายสถิติบ็อกซ์ออฟฟิศในช่วงการระบาดของไวรัสได้หลายรายการ ภาพยนตร์ทำเงินมากกว่า 726 ล้านดอลลาร์สหรัฐทั่วโลก กลายเป็นภาพยนตร์ที่ทำเงินสูงสุดอันดับที่ห้าในปี ค.ศ. 2021 ภาคต่อมีกำหนดออกฉายวันที่ 19 พฤษภาคม ค.ศ. 2023
เรื่องย่อ.
สองปีหลังเผชิญหน้ากับไซเฟอร์ โดมินิค ทอเร็ตโต และครอบครัวของเขาต้องเผชิญหน้ากับ "เจคอป" น้องชายของโดมินิคผู้ซึ่งเป็นมือสังหารและนักซิ่งระดับพระกาฬซึ่งมีความแค้นส่วนตัวกับโดมินิค โดยเจคอปได้ร่วมทีมกับไซเฟอร์ ศัตรูเก่าของโดมินิคทอเร็ตโต้
อัลพ์ชตัท

อัลพ์ชตัท  เป็นเมืองในรัฐบาเดิน-เวือร์ทเทิมแบร์ค ประเทศเยอรมนี ตั้งอยู่กึ่งกลางระหว่างเมืองชตุทท์การ์ทกับทะเลสาบโบเดิน สถานที่ท่องเที่ยวสำคัญใกล้กับเมืองนี้ได้แก่ปราสาทโฮเอินท์ซ็อลเลิร์น
ณัฐทิชา จันทรวารีเลขา

ณัฐทิชา จันทรวารีเลขา (เกิด 3 ธันวาคม พ.ศ. 2545) ชื่อเล่น ฟ้อนด์ เป็นนักแสดงและนักร้องชาวไทย เป็นสมาชิกวงคาร์ร่า และเป็นอดีตไอดอลสมาชิกวงบีเอ็นเคโฟร์ตีเอต รุ่นที่ 2
ประวัติ.
ฟ้อนด์เกิดที่กรุงเทพมหานคร แต่ย้ายไปอยู่อำเภอหัวหิน จังหวัดประจวบคีรีขันธ์พร้อมกับครอบครัวตั้งแต่สมัยเด็ก นับถือศาสนาคริสต์ นิกายโรมันคาทอลิก จบการศึกษาระดับมัธยมศึกษาตอนต้นจากโรงเรียนหัวหินวิทยาลัย ระดับมัธยมศึกษาตอนปลายจากโรงเรียนโยธินบูรณะ และสอบเทียบ ปัจจุบันจบการศึกษาระดับอุดมศึกษา คณะการสร้างเจ้าของธุรกิจและการบริหารกิจการ มหาวิทยาลัยกรุงเทพ เธอเคยมีผลงานการแสดงก่อนเข้าวงบีเอ็นเคโฟร์ตีเอต (BNK48) เช่น ผลงานโฆษณา, นักแสดงสมทบจากซีรีส์เรื่อง Kiss Me Again, Social Death Vote และนักแสดงรับเชิญละครเรื่อง บุพเพสันนิวาส รับบทเป็น แม่แก้ว
ต่อมาฟ้อนด์เข้าร่วมออดิชั่นวงบีเอ็นเคโฟร์ตีเอต (BNK48) ในปี พ.ศ. 2561 และได้รับคัดเลือกเป็นสมาชิกรุ่นที่ 2 ของวงและได้รับเลือกเป็นเซ็มบัตสึแถวหน้าในเพลง "ฤดูใหม่" ซึ่งเป็นเพลงประจำรุ่นที่ 2 และเพลง "บีเอ็นเคเฟสติวัล" ปี พ.ศ. 2562 ในงานประกาศผลการเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 6 ฟ้อนด์ได้รับคะแนนอยู่ในอันดับที่ 26 ได้เป็นเซ็มบัตสึในเพลงรองของซิงเกิลที่ 6 "ก็เพราะว่าชอบเธอ" ต่อมาในเดือนเมษายน ฟ้อนด์ได้รับเลือกให้เป็นเซ็นเตอร์ครั้งแรกในเพลงหลักของอัลบั้มที่ 2 ในเพลง จาบาจา (Jabaja) ร่วมกับ จิรดาภา อินทจักร (ปูเป้) นอกจากนี้ ฟ้อนด์ยังได้ร่วมแสดงซีรีส์เรื่อง One Year 365 วัน บ้านฉัน บ้านเธอ ร่วมกับ เฌอปราง อารีย์กุล (เฌอปราง) และสมาชิกร่วมวงอีก 6 คน ออกอากาศวันที่ 28 พฤศจิกายนและในปี พ.ศ. 2563 นอกจากนี้ ฟ้อนด์ยังได้ร่วมแสดงซีรีส์เรื่อง The Underclass ห้องนี้ไม่มีห่วย ร่วมกับแพรวา สุธรรมพงษ์ (มิวสิค), นันท์นภัส เลิศนามเชิดสกุล (มิวนิค) และสมาชิกร่วมวงอีก 9 คน ออกอากาศวันที่ 5 กรกฎาคม 
ปี พ.ศ. 2565 ได้รับเลือกเป็น 1 ใน 4 เซ็นเตอร์เพลงซิงเกิลหลักที่ 11 ซาโยนาระครอวล์ (Sayonara Crawl) ร่วมกับแพรวา สุธรรมพงษ์ (มิวสิค), นิพพิชฌาน์ พิพิธเดชา (ปาเอญ่า) และ กชพร ลีละทีป (แชมพู) และได้แสดงภาพยนตร์ The Cheese Sisters ตอน Deliver แสดงคู่กับ วีรยา จาง (วี) ในบท มิว เป็นภาพยนตร์แซฟฟิคเรื่องแรกของค่าย IAM
ปี พ.ศ. 2566 ได้รับเลือกให้แสดงนำใน ภาพยนตร์เรื่อง คฤหาสน์ผีปอบ กำหนดฉายทางทรูไอดี กลางปี พ.ศ. 2566 ,ซีรี่ส์ เพื่อนผมมีมรดกเป็นโฮมสเตย์ครับ ค่าย TV Thunder คู่กับ รัฐวิทย์ กิจวรลักษณ์ และภาพยนตร์เรื่อง เพื่อน(ไม่)สนิท ค่าย GDH ร่วมกับ อันโทนี่ บุยเซอเรท์, ธิติยา จิระพรศิลป์ มีกำหนดฉายในเดือนพฤศจิกายน พ.ศ. 2566 ในโรงภาพยนตร์
ปี 2567 จบการศึกษาจากการเป็นไอดอลวง บีเอ็นเคโฟร์ตีเอต ปัจจุบันเป็นนักแสดงอิสระและทำงานเป็นศิลปินกลุ่มหญิงไทยชื่อ คาร์ร่า
สวยซ่อนคม

สวยซ่อนคม เป็นละครโทรทัศน์ไทยออกอากาศทางสถานีช่อง 7 เอชดีครั้งแรกเมื่อในปี พ.ศ. 2562 เป็นละครแนวโรแมนติก, ดราม่า เป็นบทโทรทัศน์ของ วราภา และบทโทรทัศน์ของ คุณชาย, พรพิชชา กำกับการแสดงโดย สยาม สังวริบุตร ผลิตโดย บริษัท ดาราวิดีโอ จำกัด นำแสดงโดย ศรัณย์ ศิริลักษณ์, กาญจน์เกล้า ด้วยเศียรเกล้า, รมิดา ธีรพัฒน์, พรทิวา สาครจันทร์, ธัญยกันต์ ธนกิตติ์ธนานนท์, ธีร์ วณิชนันทธาดา, นนทพันธ์ ใจกันทา, พูลภัทร อัตถปัญญาพล, ญดา สุวรรณปัฏนะ, พรหมพิริยะ ทองพุทธรักษ์, ไรวินทร์ รัศมีนิยมวุฒิ, อาทิตยา ทองวิชิต กำหนดเริ่มเสนอเป็นตอนแรกในวันพุธที่ 3 กรกฎาคม พ.ศ. 2562
แอฟริกาคัพออฟเนชันส์ 2019 รอบคัดเลือก กลุ่ม จี

กลุ่ม จี ของ แอฟริกาคัพออฟเนชันส์ 2019 รอบคัดเลือก จะเป็นหนึ่งใน 12 กลุ่มที่จะตัดสินหาทีมที่เข้าไปเล่นในทัวร์นาเมนต์ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: สาธารณรัฐประชาธิปไตยคองโก, สาธารณรัฐคองโก, ซิมบับเว, และ ไลบีเรีย.
แต่ละทีมลงเล่นแบบพบกันหมดในรูปแบบเหย้าและเยือนระหว่างเดือนมิถุนายน 2560 และเดือน พฤศจิกายน 2561.
ซิมบับเว และ สาธารณรัฐประชาธิปไตยคองโก,แชมป์และรองแชมป์กลุ่ม, ได้สิทธิ์เข้าแข่งขัน แอฟริกาคัพออฟเนชันส์ 2019.
อันดับดาวซัลโว.
การแข่งขันทั้งหมดมี 29 ประตูที่ทำได้ใน 12 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
แอฟริกาคัพออฟเนชันส์ 2019 รอบคัดเลือก กลุ่ม เอช

กลุ่ม เอช ของ แอฟริกาคัพออฟเนชันส์ 2019 รอบคัดเลือก จะเป็นหนึ่งใน 12 กลุ่มที่จะตัดสินหาทีมที่เข้าไปเล่นในทัวร์นาเมนต์ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: โกตดิวัวร์, กินี, สาธารณรัฐแอฟริกากลาง, และ รวันดา.
แต่ละทีมลงเล่นแบบพบกันหมดในรูปแบบเหย้าและเยือนระหว่างเดือนมิถุนายน 2560 และเดือน พฤศจิกายน 2561.
กินี และ โกตดิวัวร์, แชมป์และรองแชมป์กลุ่ม, ได้สิทธิ์เข้าแข่งขัน แอฟริกาคัพออฟเนชันส์ 2019.
อันดับดาวซัลโว.
การแข่งขันทั้งหมดมี 29 ประตูที่ทำได้ใน 12 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
วัลเทอร์ วาร์ลีม็อนท์

พลเอกทหารปืนใหญ่ วัลเทอร์ วาร์ลีม็อนท์  เป็นนายทหารเสนาธิการและนายพลของกองทัพเยอรมันในช่วงสงครามโลกครั้งที่สอง เขาดำรงตำแหน่งเป็นรองหัวหน้าฝ่ายเจ้าหน้าที่ปฏิบัติการของกองบัญชาการใหญ่แห่งแวร์มัคท์ (OKW) เมื่อสงครามสิ้นสุด วาร์ลีม็อนท์ถูกพิจารณาคดีและพิพากษาจำคุกตลอดชีวิตในฐานะอาชญากรสงคราม เขาได้รับการปล่อยตัวในปี ค.ศ. 1954
ประวัติ.
วาร์ลีม็อนท์เกิดที่อ็อสนาบรึค ประเทศเยอรมนี ในเดือนมิถุนายน ค.ศ. 1914 ก่อนที่สงครามโลกครั้งที่หนึ่ง จะเริ่มต้นขึ้นไม่นาน เขาได้รับยศเป็นร้อยตรีในกรมทหารที่ประจำการในแคว้นอาลซัส ในช่วงสงคราม เขารับราชการเป็นทหารปืนใหญ่และผู้บัญชาการหน่วยทหารปืนใหญ่ในฝรั่งเศสและต่อมาในอิตาลี ช่วงปลายปี ค.ศ. 1918 เขารับราชการในกองพลปืนไรเฟิลไฟรคอร์ของพลเอกลุดวิก มาร์กเกอร์
ระหว่างสงครามโลกครั้งที่สอง เขาทำหน้าที่เป็น ผู้ช่วยของอัลเฟรด โยเดิล (Alfred Jodl) ที่หน่วย OKW ซึ่งเป็นศูนย์กลางในการควบคุมยุทธศาสตร์ทางทหารของเยอรมนี
วัลเทอร์ วาลีม็อนท์ ถูกจับกุม ในเดือนตุลาคม ค.ศ. 1944 โดย หน่วยเอสเอส ของฮิมม์เลอร์ หลังเกิดเหตุการณ์พยายามลอบสังหารฮิตเลอร์เมื่อวันที่ 20 กรกฎาคม 1944 เขาถูกควบคุมตัวในค่ายของกองทัพนาซีเอง และไม่ได้ถูกประหารหรือทรมานเช่นคนอื่น ๆ
หลังสิ้นสุดสงครามในปี 1945 เขาจึงตกอยู่ในความควบคุมของฝ่ายสัมพันธมิตร และถูกนำตัวขึ้นศาลในคดีสงครามภายหลัง เขาถูกตัดสินว่ามีความผิดฐานอาชญากรรมสงคราม และได้รับโทษจำคุกเป็นเวลา 18 ปี แต่ได้รับการลดโทษ และถูกปล่อยตัวในปี ค.ศ. 1954
โอลเล เวสต์ลิง

โอลเล เวสต์ลิง (7 มกราคม ค.ศ. 1945) เป็นบุตรชายของแอนเดอร์ แอนเดอร์สัน เวสต์ลิง และ บีร์ตา เวสต์ลิง เป็นอดีตข้าราชการพลเรือน บรรพบุรุษของเขานั้นเป็นชาวฟินแลนด์ ที่อพยพมาอาศัยในสวีเดนตั้งแต่ ค.ศ. 1714 เขาเป็นพระบิดาของ เจ้าชายดาเนียล ดยุคแห่งเวสเตอร์เกิตลันด์ และเป็นพระสัสสุระ (พ่อสามี) ใน วิกตอเรีย เจ้าฟ้าหญิงมกุฎราชกุมารีแห่งสวีเดน เป็นพระอัยกา (ปู่) ใน เจ้าหญิงเอสเตลล์ ดัชเชสแห่งเอิสเตร์เยิตลันด์ และ เจ้าชายออสการ์ ดยุกแห่งสกอเน 
ใน ค.ศ. 2016 เขาได้รับเหรียญตราวันเฉลิมพระชนมพรรษา สมเด็จพระราชาธิบดีคาร์ลที่ 16 กุสตาฟแห่งสวีเดน
ไซโลไซบิน

ไซโลไซบิน  เป็นสารหลอนประสาทที่พบในกลุ่มเห็ดไซโลไซบินกว่า 200 ชนิด โดยเฉพาะเห็ดสกุล "Psilocybe" ไซโลไซบินเป็นสารแอลคาลอยด์ที่มีสูตรเคมีคือ C12H17N2O4P ละลายในน้ำ เมทานอลและเอทานอล ไม่ละลายในตัวทำละลายอินทรีย์ เช่น คลอโรฟอร์มและปิโตรเลียมอีเทอร์ ไซโลไซบินบริสุทธิ์มีลักษณะเป็นผลึกรูปเข็มสีขาว กลิ่นคล้ายแอมโมเนียอ่อน ๆ มีจุดหลอมเหลวประมาณ 220–228 °ซ. ไซโลไซบินส่งผลต่อจิตประสาทคล้ายกับแอลเอสดี เมสคาลีนและดีเอ็มที อาการทั่วไปได้แก่ ภาวะเคลิ้มสุข ประสาทหลอนและการรับรู้ที่ผิดเพี้ยน อาจมีอาการข้างเคียง เช่น คลื่นไส้หรือตื่นตระหนก
มีหลักฐานภาพวาดบนหินในประเทศสเปนและแอลจีเรียที่แสดงให้เห็นว่ามนุษย์ใช้ไซโลไซบินมาตั้งแต่สมัยก่อนประวัติศาสตร์ ในเมโสอเมริกา มีการใช้ไซโลไซบินในพิธีกรรมทางจิตวิญญาณ ในปี ค.ศ. 1959 อัลเบิร์ต ฮอฟมานน์ นักเคมีของบริษัทยาแซนดอส สกัดไซโลไซบินจากเห็ดชนิด "Psilocybe mexicana" ทำให้มีการใช้ไซโลไซบินกันอย่างแพร่หลายในเวลาต่อมา
ไซโลไซบินออกฤทธิ์ต่อบุคคลแตกต่างกัน โดยขึ้นอยู่กับชนิดของเห็ด ปริมาณและสรีรวิทยาของผู้ได้รับ ช่วงทศวรรษที่ 1960 ทิโมธี เลียรี นักจิตวิทยาแห่งมหาวิทยาลัยฮาร์วาร์ดทำการทดลองจนพบว่า เมื่อไซโลไซบินเข้าสู่ร่างกายจะเปลี่ยนรูปเป็นไซโลซิน ซึ่งส่งผลต่อตัวรับเซโรโทนินในสมองที่ควบคุมอารมณ์และการรับรู้ โดยทั่วไป ไซโลไซบินจะออกฤทธิ์นาน 2-6 ชั่วโมงหรืออาจนานกว่านั้นเนื่องจากไซโลไซบินส่งผลให้การรับรู้เวลาผิดเพี้ยน การครอบครองไซโลไซบินถือเป็นความผิดในหลายประเทศ คณะกรรมการควบคุมยาเสพติดระหว่างประเทศจัดไซโลไซบินอยู่ในสารควบคุมประเภท 5 สำหรับประเทศไทยจัดไซโลไซบินอยู่ในวัตถุออกฤทธิ์ประเภท 5 ตามพระราชบัญญัติวัตถุที่ออกฤทธิ์ต่อจิตและประสาท พ.ศ. 2522
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ทูเวีย เบลสกี

ทูเวีย เบลสกี(8 พฤษภาคม ค.ศ. 1906 - 6 มิถุนายน ค.ศ. 1987) เป็นผู้นำของกลุ่มเบลสกี พลพรรคต่อต้านชาวยิวที่ได้ก่อตั้งค่ายแคมป์สำหรับชาวยิวที่หลบหนีจากการฆ่าล้างเผ่าพันธ์ุของนาซี(ฮอโลคอสต์) แคมป์ของพวกเขาได้ตั้งรกรากอยู่ในป่านาลิโบกี(Naliboki forest) ซึ่งเป็นส่วนหนึ่งของโปแลนด์ในช่วงระหว่างสงครามโลกครั้งที่หนึ่งและครั้งที่สอง และซึ่งปัจจุบันอยู่ในทางด้านตะวันตกของเบลารุส
ภราดรชาวป่า

ภราดรชาวป่า (ยังเรียกอีกอย่างว่า ภราดรแห่งชาวป่า, พี่น้องชาวป่า หรือภราดรภาพแห่งชาวป่า; , ,) เป็นพลพรรคต่อต้านของชาวเอสโตเนีย ลัตเวีย และลิทัวเนียที่ได้เข้าร่วมในการทำสงครามแบบกองโจรต่อต้านการปกครองของโซเวียตในช่วงโซเวียตบุกครองและยึดครองทั้งสามประเทศในรัฐบอลติกในช่วงระหว่างและหลังสงครามโลกครั้งที่สอง เช่นเดียวกับกลุ่มขบวนการต่อต้านยุโรปตะวันออกในการต่อต้านโซเวียตที่ต่อสู้รบกับโซเวียตและกฏคอมมิวนิสต์ในบัลแกเรีย โปแลนด์ โรมาเนีย และยูเครนตะวันตก
กองทัพแดงได้เข้ายึดครองรัฐบอลติกที่เป็นรัฐอิสระในปี ค.ศ. 1940-1941 ภายหลังจากนั้นก็ถูกเยอรมันเข้ายึดครอง และถูกยึดคืนอีกครั้งในปี ค.ศ. 1944-1945 เมื่อการปราบปรามของพวกนิยมลัทธิสตาลินเริ่มจะทวีความรุนแรงมากขึ้นในช่วงหลายปีต่อมา มีพลเรือน 50,000 คนในประเทศเหล่านี้ได้ใช้ป่าไม้ชนบทอย่างคับคั่งเพื่อเป็นที่หลบภัยตามธรรมชาติและฐานทัพสำหรับกองกำลังติดอาวุธฝ่ายต่อต้านในการต่อต้านโซเวียต
หน่วยทหารฝ่ายต่อต้านมีขนาดและองค์ประกอบต่างๆ ตั้งแต่ปฏิบัติการรบแบบกองโจร กองกำลังติดอาวุธเพื่อป้องกันตนเองเป็นหลัก เพื่อกลุ่มขนาดใหญ่และจัดระเบียบที่ดี สามารถเข้าร่วมกับกองทัพโซเวียตที่สำคัญในการรบได้
จำเรียงสมัย

จำเรียงสมัย (,) เป็นเพลงสมัยนิยมประเภทป๊อป จากประเทศกัมพูชา และเป็นเพลงเต้นแบบช้า, รำวง และรำบวช ซึ่งแยกเป็นสองประเภทของเพลงจำเรียงสมัย
เชิงอรรถ.
<templatestyles src="Reflist/styles.css" />
ทางหลวงหมายเลข 8 (ประเทศกัมพูชา)

ทางหลวงหมายเลข 8 (10008) เป็นหนึ่งในทางหลวงของประเทศกัมพูชา มีระยะทางตลอดทั้งสายรวม ทางหลวงหมายเลข 8 ตั้งอยู่ที่จังหวัดไพรแวง ซึ่งอยู่ทางตะวันออกเฉียงใต้ของประเทศกัมพูชา
ทางหลวงหมายเลข 8 เริ่มขึ้นที่แยกทางหลวงหมายเลข 6 ทันทีที่ข้ามแม่น้ำโขง บนสะพานเปรกตามัค ทางหลวงหมายเลข 8 เลี้ยวขวาผ่านหมู่บ้านอำพิล ใกล้ชายแดนประเทศเวียดนาม และสิ้นสุดที่แยกทางหลวงหมายเลข 7
นายกรัฐมนตรีภูฏาน

นายกรัฐมนตรีภูฏาน หรือเรียกอย่างเป็นทางการว่า นายกรัฐมนตรีแห่งราชอาณาจักรภูฏาน เป็นหัวหน้ารัฐบาลของประเทศภูฏาน นายกรัฐมนตรีจะถูกเสนอชื่อโดยพรรคที่ได้เสียงมากที่สุดในสภาผู้แทนราษฎรภูฏาน และหัวหน้าคณะฝ่ายบริหาร
รายชื่อ.
นี่คือรายชื่อหัวหน้าคณะรัฐมนตรีและนายกรัฐมนตรีภูฏานตั้งแต่ ค.ศ. 1907 จนถึงปัจจุบัน
พลพจน์ พูลนิล

พลพจน์ พูลนิล (เกิด 20 ธันวาคม พ.ศ. 2535) ชื่อเล่น ข้าวตู เป็นนักแสดงชาวไทย ปัจจุบันเขาเป็นนักแสดงในสังกัด ช่อง 7HD
ประวัติ.
พลพจน์ พูลนิล ชื่อเล่น ข้าวตู เกิดเมื่อวันที่ 20 ธันวาคม พ.ศ. 2535เป็นนักแสดงชาวไทยเกิดที่อำเภอทับสะแก จังหวัดประจวบคีรีขันธ์ จบการศึกษาโรงเรียนมัธยมที่โรงเรียนหัวหินวิทยาลัย จบการศึกษาระดับปริญญาตรี ที่คณะนิเทศศาสตร์ สาขาวิทยุกระจายเสียงและวิทยุโทรทัศน์ มหาวิทยาลัยกรุงเทพ และมีพิธีการรับปริญญาบัตรจำนวน 1 ใบ
พลพจน์เริ่มเข้าสู่วงการบันเทิงไทยเขาได้ลงนามสัญญามฐานะบริษัท สามเศียร จำกัดมีผลงานละครเรื่องแรก "เขยซ่าส์ พ่อตาแสบ" และผลงานละครพื้นบ้านออกอากาศทางช่อง 7HD มีผลงานเรื่อง "แก้วหน้าม้า", "สี่ยอดกุมาร" "เทพสามฤดู" "สังข์ทอง" "ขวานฟ้าหน้าดำ" "นางสิบสอง" 
เมื่อในปี 2561 มีผลงานละครเรื่อง เพชรร้อยรัก และเป็นที่รู้จักกันในบาท วีทัศน์
ชีวิตส่วนตัว.
พลพจน์ สมรสกับ น้ำผึ้ง - ธนภัทร ดิษฐไชยวงศ์ นักแสดงละครพื้นบ้าน เมื่อวันที่ 20 พฤษภาคม พ.ศ. 2567 และจัดพิธีฉลองมงคลสมรสเมื่อวันที่ 1 มิถุนายน พ.ศ. 2567 มีบุตรสาวด้วยกัน 1 คน ชื่อ กานต์รดา พูลนิล ชื่อเล่น รดา เกิดเมื่อวันที่ 9 พฤศจิกายน พ.ศ. 2567
เทอิจิโร โทโยดะ

เทอิจิโร โทโยดะ (#เปลี่ยนทาง "Toyoda Teijirō", 7 สิงหาคม 2428-21 พฤศจิกายน 2504) ข้าราชการทหารเรือที่รับราชการเป็น รัฐมนตรีว่าการกระทรวงการต่างประเทศ ใน พ.ศ. 2484 และ พลเรือเอก ของ กองทัพเรือจักรวรรดิญี่ปุ่น ระหว่าง สงครามโลกครั้งที่ 2
เหา

เหา เป็นแมลงในอันดับ Anoplura ส่วนใหญ่ตัวยาวไม่เกิน 5 มิลลิเมตร ตัวแบน หัวแคบกว่าอกและยื่นไปข้างหน้าเห็นได้ชัด ตาเล็กมาก บางชนิดตาไม่เจริญ อกไม่แยกเป็นปล้องให้เห็นปลายขามีเล็บและหนามใช้ช่วยในการยึดขนหรือผม ปากเป็นชนิดเจาะดูด ดูดกินเลือดคนและสัตว์ อาศัยอยู่ตามบริเวณที่มีขนหรือผม
เหาเป็นแมลงขาสั้น ไม่มีปีก หัวเล็ก โดยหัวจะมีความยาวประมาณ 1-3 ม.ม. ตัวแบน ปล้องอกไม่แยก หนวด 1 คู่ แต่ละเส้นมี 5 ปล้อง ยื่นออกจากหัว ตาประกอบมี 1 คู่ ปากดัดแปรไปทำหน้าที่เจาะผิวหนังและดูดเลือด หดอยู่ใต้หัว แต่ยื่นออกเห็นชัดเจนเมื่อกินอาหาร ขา 3 คู่ ขาสั้น ปลายขามีกรงเล็บ (claw) 1 อัน และมีรูปร่างลักษณะคล้ายหัวแม่มือ ตำแหน่งโครงสร้างทั้ง 2 ส่วนนี้เหาสามารถใช้หนีบเส้นผมของตัวให้อาศัยได้ ด้วยขาที่สั้นและมีกรงเล็บดังกล่าว เหาจึงสามารถใช้ขาเกี่ยวเส้นผมได้ดี แต่ในที่ราบไม่สามารถกระโดดหรือเดินได้อย่างมีประสิทธิภาพ
อาการและโรคที่เกิดจากเหา.
เหาส่วนใหญ่จะพบในเด็ก อายุระหว่าง 8-12 ปี ซึ่งเหาจะใช้ปากเจาะหนังศีรษะ เพื่อดูดเลือด ก่อให้เกิดอาการคันหนังศีรษะ ซึ่งจะอาจทำให้เด็กเกาจนเป็นแผลถลอก และติดเชื้อได้ นอกจากนี้แล้วอาการคันอาจทำให้เด็กเสียสมาธิในการเรียนได้ บางรายที่ขาดการรักษาเหาจะวางไข่และเพิ่มจำนวนขึ้นเรื่อยๆส่งผลให้เกิดอาการคันมากจนถึงขั้นนอนไม่หลับ ส่งผลให้ร่างกายพักผ่อนไม่เพียงพอได้ แผลที่เกิดจากการเกาหากติดเชื้อนานออกไปจะทำให้ผิวหนังหนาขึ้นและตกสะเก็ด เรียกว่าโรควากาบอนด์ (vagabond’s diseases) ซึ่งวิธีการแก้คือจะใช้หวีเสนียดหวีผมบริเวณที่คันเพื่อให้เหาหลุดออก หรืออาจจะใช้น้ำมะกรูดหมักผมแล้วสระผมออกก็ได้
หอกระจายภาพเบอร์ลิน

หอกระจายภาพเบอร์ลิน  เป็นหอกระจายภาพโทรทัศน์ในกรุงเบอร์ลิน ประเทศเยอรมนี ตั้งอยู่ใกล้อเล็คซันเดอร์พลัทซ์ หอแห่งนี้ก่อสร้างระหว่าง ค.ศ. 1965–1969 โดยรัฐบาลเยอรมนีตะวันออก เพื่อเป็นสัญลักษณ์ของระบอบคอมมิวนิสต์ในกรุงเบอร์ลินตะวันออก ด้วยความสูง 368 เมตร (รวมเสาอากาศ) ทำให้มันเป็นสิ่งก่อสร้างที่สูงที่สุดในประเทศเยอรมนี และเป็นสิ่งก่อสร้างที่สูงอันดับสามในสหภาพยุโรป สามารถมองเห็นทิวทัศน์ไกลถึง 42 กิโลเมตรในวันที่อากาศแจ่มใส
ปัจจุบัน หอกระจายภาพเบอร์ลินไม่เพียงแต่กระจายคลื่นโทรทัศน์เท่านั้น แต่ยังเป็นจุดหมายตาและสถานที่ท่องเที่ยวที่สำคัญ ชั้นบนของหอกระจายภาพเป็นจุดชมวิวในสิ่งก่อสร้างที่สูงที่สุดในเยอรมนี มีผู้เข้าเยี่ยมชมกว่าหนึ่งล้านคนในแต่ละปี โดยมากกว่าครึ่งเป็นชาวต่างชาติ หอกระจายภาพมีลิฟต์จำนวนสองตัวโดยแต่ละตัวบรรทุกได้ 12 คน ใช้เวลา 40 วินาทีในการเคลื่อนไปยังชั้นชมวิวที่ความสูง 203 เมตร บนชั้นชมวิวมีห้องอาหาร "เทเลอคาเฟ" (Telecafé) ซึ่งจะหมุนตัวเองครบหนึ่งรอบทุก ๆ ครึ่งชั่วโมง
ชัค บิตทิก

ชาร์ลี กรีเน บิตติค, จูเนียร์ หรือ ชัค บิตทิก (เกิดเมื่อวันที่ 2 พฤศจิกายน ค.ศ. 1939 – เสียชีวิตเมื่อวันที่ 28 เมษายน ค.ศ. 2005) เป็นนักโปโลน้ำและนักว่ายน้ำชาวอเมริกัน ชัค บิตทิกเป็นตัวแทนนักโปโลทีมชาติสหรัฐอเมริกา เคยแข่งขันกีฬาโปโลน้ำในโอลิมปิกฤดูร้อน 1960 และเคยแข่งขันแพนอเมริกันเกมส์ ในปี 1959 และ 1963 ซึ่งได้รับเหรียญเงิน
รางวัลไนน์เอ็นเตอร์เทน อวอร์ดส์ ครั้งที่ 12

รางวัลไนน์เอ็นเตอร์เทน อวอร์ดส์ ครั้งที่ 12 ประจำปี พ.ศ. 2561 จัดโดย กองบรรณาธิการข่าวศิลปวัฒนธรรมและบันเทิง สำนักข่าวไทย โดยตัดสินเพื่อมอบรางวัลจากการลงคะแนนของคณะกรรมการผู้ทรงคุณวุฒิ คำวิจารณ์จะถูกนำส่งคณะกรรมการตัดสินเพื่อร่วมพิจารณารางวัล ภายใต้แนวคิด "หน้าม่านคุณภาพ หลังม่านคุณธรรม" จัดขึ้นในวันที่ 20 มิถุนายน พ.ศ. 2562 ณ หอประชุมใหญ่ ศูนย์วัฒนธรรมแห่งประเทศไทย กรุงเทพมหานคร
พิธีกรดำเนินงาน : ปิยะวัฒน์ เข็มเพชร และ กาญจน์เกล้า ด้วยเศียรเกล้า
รางวัลยอดเยี่ยมแห่งปี.
รายชื่อที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
เฟาส์โต แชร์ชิญญานี

เฟาส์โต แชร์ชิญญานี (เกิดเมื่อวันที่ 21 มีนาคม ค.ศ. 1941) เป็นนักวิชาการ นักเขียนความเรียง และกวีชาวอิตาลี
กิจกรรม.
เฟาส์โต แชร์ชิญญานี สอนปรัชญาเจอร์แมนิกและประวัติศาสตร์ภาษาอังกฤษ ณ มหาวิทยาลัยต่าง ๆ ในอิตาลี
เขาเป็นที่รู้จักกันดีในสาขาวิชาภาษาอังกฤษ เพราะวิจัยเกี่ยวกับวิลเลียม เชกสเปียร์ งานหลักของเขาในเรื่องนี้ คือ "Shakespeare's Works and Elizabethan Pronunciation", Oxford, University Press (Clarendon Press), 1981.
เขายังวิจารณ์วรรณกรรมของนักเขียนชื่อดังหลายคน เช่น อาร์ทัวร์ ชนิทซ์เลอร์, โยฮัน ว็อล์ฟกัง ฟ็อน เกอเทอ, ก็อทฮ็อลท์ เอไฟรม์ เล็สซิง, ไรเนอร์ มารีอา ริลเคอ, อัลบาน แบร์ค, โนวาลิส, ฟรันทซ์ คัฟคา, แกร์ฮาร์ท เฮาพท์มัน, ฟรีดริช ชิลเลอร์
ในสาขาวิชาภาษาศาสตร์ เขาค้นคว้าวิจัยเกี่ยวกับกลุ่มภาษาเจอร์แมนิกด้วยมุมมองทางประวัติศาสตร์ โดยเฉพาะกลุ่มภาษาเจอร์แมนิก, ภาษากอทิก, ภาษาอังกฤษ และภาษาเยอรมัน
แชร์ชิญญานียังเป็นบรรณาธิการวารสารวรรณกรรมระหว่างประเทศชื่อ "Studia austriaca" (e-ISSN 2385-2925, p-ISSN 1593-2508) และ "Studia theodisca" (e-ISSN 2385-2917, p-ISSN 1593-2478).
กวี.
บทกวีของแชร์ชิญญานีได้รับการตีพิมพ์ในอนุสารเจ็ดเล่ม ปัจจุบันรวมเล่มเป็น "Scritture. Poesie edite e inedite", Torino 2015.
แชร์ชิญญานียังได้ลองแปลบทกวีของตนเอง เช่น แปลเรื่อง "Adagio" จากภาษาอิตาลีออกเป็นภาษาฝรั่งเศส, เยอรมัน, และอังกฤษ
รางวัล.
Österreichisches Ehrenkreuz für Wissenschaft und Kunst I. Klasse - Milano, 1996.
ประธานาธิบดีบอตสวานา

ประธานาธิบดีบอตสวานา หรือเรียกอย่างเป็นทางการว่า ประธานาธิบดีแห่งสาธารณรัฐบอตสวานา เป็นประมุขแห่งรัฐและหัวหน้ารัฐบาลของประเทศบอตสวานา เป็นผู้บัญชาการทหารของกองกำลังติดอาวุธตามที่รัฐธรรมนูญบอตสวานาบัญญัติ
ประธานาธิบดีมาจากการเลือกตั้ง ในทุก ๆ 5 ปี และในปี 1997 ได้จำกัดระยะเวลาของการดำรงตำแหน่งประธานาธิบดี ซึ่งเป็นได้ไม่เกิน 2 สมัย หรือ 10 ปี
พระรัตนปัญญาเถระ

พระรัตนปัญญาเถระ หรือพระสิริรัตนปัญญาเถระ เป็นพระชั้นผู้ใหญ่ระดับสังฆราชาในรัชสมัยของพระเมืองแก้ว หรือพระติลกปนัดดาธิราช แห่งอาณาจักรล้านนา 
ชาตสถานของพระรัตนปัญญาเถระ ยังมีความไม่แน่ชัด บ้างก็ว่าเกิดที่เชียงราย ลำปาง หรือพะเยา คาดว่าเกิดราวปี พ.ศ. 2016 พระรัตนปัญญาเถระอุปสมบทและพำนักอยู่ที่วัดป่าแก้ว จังหวัดเชียงราย ต่อมาได้มาศึกษาต่อที่เชียงใหม่และพำนักอยู่ที่วัดสีหลาราม (ปัจจุบันคือวัดเจ็ดยอด) ท่านเคยพำนักที่วัดฟ่อนสร้อย จนได้เป็นเจ้าอาวาส จากนั้นย้ายไปเป็นเจ้าอาวาสวัดเจ็ดยอดในสมัยพระเมืองแก้ว ซึ่งเป็นถือเป็นพระอารามหลวง 
ท่านได้รจนาชินกาลมาลีปกรณ์ เมื่อ พ.ศ. 2060 ในรัชสมัยพระติลกปนัดดาธิราช ในพรรษาที่ 23 ซึ่งคาดว่าอายุน่าจะย่างเข้า 44 ปี จากหลักฐานในชินกาลมาลีปกรณ์ ท่านมีความรู้ความสามารถ ในพระไตรปิฎกและอรรถกถา มีความสามารถทางด้านภาษาบาลีเป็นอย่างดี
โฆเซบา ซูเบลเดีย

โฆเซบา ซูเบลเดีย อาฆีร์เร (เกิดเมื่อวันที่ 19 มีนาคม ค.ศ. 1979 ที่แคว้นประเทศบาสก์) เป็นนักปั่นจักรยานมืออาชีพจากประเทศสเปน ระหว่างปี ค.ศ. 2002 จนถึงปี ค.ศ. 2007 ซูเบลเดียได้เข้าร่วมทีมยูสกาดี ซูเบลเดียเป็นน้องชาย นักปั่นจักรยาน ชื่อ ไฮมาร์ ซูเบลเดีย
ไบรอัน แบ็กนาลล์

ไบรอัน แบ็กนาลล์ (เกิดเมื่อปี ค.ศ. 1981) เป็นนักเขียน, นักพูด และครูฝึกชาวอเมริกัน ไบรอันมีผลงานเขียนอย่าง"The Happiness Bible: Your Timeless Guide to Finding True & Lasting Happiness". หรือ ความสุขไบเบิล: ไม่มีเวลาที่คุณค้นพบคู่มือที่ถูกและความสุขภายหลัง
ไบรอันรู้จักกันในฐานะที่มีส่วนร่วมในเครกส์ลิสต์ และในการประท้วงในปี ค.ศ. 2013 ในแบล็กฟลายเดย์ไฟทส์ นอกจากนี้ไบรอันปรากฎในสื่อสิ่งพิมพ์อย่าง ซีบีเอส, ฟ็อกซ์ นิวส์, มาเทอร์ เนเชอร์ เน็ตเวิร์ก, และชิคาโกทริบูน
ยักษ์ (เรื่องปรัมปราตะวันตก)

ยักษ์ หรือในภาษาอังกฤษเรียกว่า ไจอันต์  มักเป็นสิ่งมีชีวิตรูปร่างอย่างมนุษย์ แต่มีขนาดกายใหญ่โตและมีพละกำลังมหาศาล ปรากฏในประมวลเรื่องปรัมปราและตำนานในหลากหลายวัฒนธรรม
คำว่า "ไจอันต์" ในภาษาอังกฤษนั้นปรากฏครั้งแรกใน ค.ศ. 1297 มาจากคำว่า "กิกันเตส" (gigantes) ในประมวลเรื่องปรัมปรากรีก
มนุษย์รูปร่างใหญ่โตนั้นปรากฏในประมวลเรื่องปรัมปราอินโด–ยุโรปหลายแขนงในฐานะ "สิ่งมีชีวิตดึกดำบรรพ์" (primeval creature) ที่เกี่ยวเนื่องความวุ่นวายโกลาหล และมักเป็นศัตรูกับเทวดา ไม่ว่าจะเป็นเทวดาแห่งโอลิมปัส, เคลต์, ฮินดู หรือนอร์ส นอกจากนี้ ยังมีบทบาททำนองเดียวกันในประมวลเรื่องปรัมปราและเรื่องพื้นบ้านของชนชาติอื่น ๆ เช่น นาร์เชียน (Nartian)
ในเอกสารทางศาสนา เช่น พันธสัญญาเดิม (Old Testament) ของศาสนาคริสต์ ก็มีเรื่องราวเกี่ยวกับมนุษย์รูปร่างใหญ่โต ซึ่งมีชื่อเรียกต่าง ๆ กันไป เช่น โอก กษัตริย์แห่งบาชาน (Og king of Bashan) ในเฉลยธรรมบัญญัติ บท 3 ข้อ 1 (Deuteronomy 3:1), มนุษย์ยักษ์ (Nephilim) ในปฐมกาล บท 6 ข้อ 4 (Genesis 6:4), คนรูปร่างใหญ่โตแห่งอียิปต์ (giant of Egypt) ในพงศาวดาร 1 บท 11 ข้อ 23 (1 Chronicles 11:23), และแอนะคิม (Anakim), 
เทพนิยายอย่าง "แจ็กผู้ฆ่ายักษ์" (Jack the Giant Killer) ทำให้เกิดความรับรู้ในยุคปัจจุบันที่ว่า ยักษ์มีสติปัญญาน้อยและมีพฤติกรรมโหดร้าย บางทีก็ว่า กินมนุษย์เป็นอาหาร แต่บ้างก็ว่า กินปศุสัตว์ (livestock) และยักษ์ยังเป็นตัวร้ายในเทพนิยายเรื่อง "แจ็กกับต้นถั่ววิเศษ" (Jack and the Beanstalk) แต่ในวรรณกรรมสมัยใหม่ เช่น ของโจนาทาน สวิฟต์ (Jonathan Swift) และโรอัลด์ ดาห์ล (Roald Dahl) ยักษ์ได้รับการพรรณนาว่า ทั้งฉลาดหลักแหลมและเป็นมิตร
อเล็กซานเดอร์ เอช. บูเอลล์

อเล็กซานเดอร์ ฮามิลตัน บูเอลล์ (เกิดเมื่อวันที่ 14 กรกฎาคม ค.ศ. 1801 – เสียชีวิตเมื่อวันที่ 29 มกราคม ค.ศ. 1853) เป็นสมาชิกU.S. Representative จากรัฐนิวยอร์ก เกิดที่เมืองแฟร์ไฟลด์ รัฐนิวยอร์ค ได้รับเลือกให้เป็นสมาชิกรัฐสภานิวยอร์กในปี ค.ศ. 1845 ต่อมาได้เป็นสมาชิกสภาครองเกรสชุดที่ 32 จากรัฐนิวยอร์ก เขตที่ 17 สังกัดพรรคเดโมแครต เมื่อวันที่ 4 มีนาคม ค.ศ. 1851 จนกระทั่งเสียชีวิตเมื่อวันที่ 29 มกราคม ค.ศ. 1853 ที่วอชิงตัน ดี.ซี.
โทมัส ออทโท บิชอป

โทมัส ออทโท บิชอป (เกิดเมื่อปี ค.ศ. 1877 – เสียชีวิตเมื่อวันที่ 1 พฤษภาคม ค.ศ. 1952) เป็นนักการเมืองชาวนิวซีแลนด์ สังกัดพรรคชาติ บิชอปได้รับการแต่งตั้งให้เป็นสมาชิกสภานิติบัญญัติแห่งชาติ และในปี ค.ศ. 1950 ได้รับการแต่งตั้งให้เป็นประธานสภานิติบัญญัติแห่งชาติ ในปี ค.ศ. 1950 จนกระทั่งยกเลิกในปี ค.ศ. 1951 บิชอปเสียชีวิตเมื่อวันที่ 1 พฤษภาคม ค.ศ. 1952 ด้วยวัย 75 ปี ที่เมืองโลเวอร์ ฮัตต์
โรซี แอคบาร์

โรซี โซเฟีย แอคบาร์ เป็นนักการเมืองจากประเทศฟีจี และเป็นสมาชิกรัฐสภาประเทศฟิจิ เคยดำรงตำแหน่งรัฐมนตรีว่าการกระทรวงสาธารณสุขและการบริการการแพทย์ ตั้งแต่วันที่ 6 ตุลาคม ค.ศ. 2014 จนถึงวันที่ 20 พฤศจิกายน ค.ศ. 2018 ปัจจุบันดำรงตำแหน่งรัฐมนตรีว่าการกระทรวงศึกษาธิการ มรดกและศิลปะ ตั้งแต่วันที่ 22 พฤศจิกายน ค.ศ. 2018
แอคบาร์ได้รับการเลือกตั้งให้เป็นสมาชิกรัฐสภาจากการเลือกตั้งในปี ค.ศ. 2014 ด้วยคะแนนเสียง 990 คะแนน และการเลือกตั้งซ่อมในปี ค.ศ. 2018 ด้วยคะแนนเสียง 705 คะแนน
ปีเตอร์ เวสเตอร์การ์ด

ปีเตอร์ เวสเตอร์การ์ด  เกิดเมื่อวันที่ 26 พฤษภาคม 2474 ณ เมืองแชมเปญ รัฐอิลลินอย เขาได้เข้าศึกษาใน มหาวิทยาลัยฮาร์วาร์ด และจบการศึกษาในปี 2496 มีเพื่อนร่วมรุ่นได้แก่ โรเจอร์ เซสชั่นส์ วอลเตอร์ พิสตัน เอ็ดเวิร์ด ที. โคน มิลตัน แบบบิตต์ โวล์ฟกัง ฟอร์นเนอร์ และตัดสินใจเป็นอาจารย์สอนที่ มหาวิทยาลัยโคลัมเบีย ก่อนจะเกษียณในปี 2544 แต่ยังทำงานในฐานะผู้ประพันธ์เพลงและร่วมแสดงในวงโอเปร่า 
นักแต่งเพลงและนักทฤษฎี.
ใบรรดาศิษย์จากมหาวิทยาลัยฮาร์วาร์ด เขาประสบความสำเร็จ และแต่งเพลงในปี 2546 - 2562 และเขายังมีทฤษฎีบทเพลงคือชีวิต ในปี 2556 เขาได้ออกมาแสดงความหมายคือ เพลงคือชีวิตนั้น ผมได้ให้ความหายในเขิงการรักษาและการบำบัดของผู้ป่วย บุคคลอื่นสามารถเอาทฤษฎีของผมไปใช้ได้ 
ผลงาน เพลงประพันธ์ และอื่นๆของปีเตอร์ เวสเตอร์การ์ด.
ปีเตอร์ เวสเตอร์การ์ด เสียชีวิตลงเมื่อวันที่ 27 มิถุนายน 2562 สิริอายุ 88 ปี
ลี เดวิส

ลี ฮิววิตสัน เดวิส (เกิดเมื่อวันที่ 19 กันยายน ค.ศ. 1940) เป็นอดีตนักการเมืองจากประเทศออสเตรเลีย สังกัดพรรคเสรีนิยม เป็นสมาชิกสภานิติบัญญัติแห่งชาติประจำรัฐเซาท์ออสเตรเลีย ตั้งแต่ ค.ศ. 1979 จนกระทั่งถึง ค.ศ. 2002 ก็ได้ประกาศวางมือทางการเมือง
โมนิกา เอ็นลิด

โมนิกา เอ็นลิด (เกิดเมื่อวันที่ 24 เมษายน ค.ศ. 1973) เป็นนักฟุตบอลจากประเทศนอร์เวย์ เล่นในตำแหน่งกองกลาง ในฟุตบอลหญิงทีมชาตินอร์เวย์ ตั้งแต่ปี ค.ศ. 1995 จนถึงปี ค.ศ. 1998
ริเอะ ทากาฮาชิ

ริเอะ ทากาฮาชิ (เกิด 27 กุมภาพันธ์ ค.ศ. 1994) เป็นนักพากย์เสียงและนักร้องชาวญี่ปุ่น และยังเป็นหนึ่งในสมาชิกตัวแทนของ 81 พรอดิวซ์ หลังจากที่ได้เข้าร่วมเป็นนักพากย์เสียง เธอได้เล่นเป็นอิจิโนเสะ ฟุตาบะจากอนิเมะเรื่อง "โซเระงะเซยู!" และเธอยังเป็นสมาชิกในวง Earphones อีกด้วย
คุณทากาฮาชิ ได้พากย์เสียงตัวละครในอนิเมะอยู่หลายเรื่อง เช่น เมกุมิน จาก "ขอให้โชคดีมีชัยในโลกแฟนตาซี!" ,เอมิเลีย จาก , ทาคากิ จาก "แกล้งนัก รักนะรู้ยัง?," แมช ไครีไลท์ จาก "เฟท/แกรนด์ออเดอร์", อาซาฮินะ มิไร/เคียวมิราเคิล จาก "มาโฮสึไค พรีเคียว!", ดัน คูโซ จาก "Bakugan: Battle Planet" และหูเถาจากวีดีโอเกม "เก็นชินอิมแพกต์" นอกจากนี้แล้ว คุณทากาฮาชิยังได้มีโอกาสร้องเพลงประกอบอนิเมะอยู่หลายเรื่อง จนได้รับรางวัลชนะเลิศนักพากย์หญิงหน้าใหม่ยอดเยี่ยมในงาน เซยูอะวอดส์ ครั้งที่ 10 
ชีวประวัติ.
คุณทากาฮาชิ เกิดที่จังหวัดไซตามะ ในขณะที่เรียนอยู่ชั้นมัธยม เธอได้ดูอนิเมะเรื่อง แม่มดน้อยโดเรมี แว่วเสียงเรไร และโซลอีทเตอร์ และสังเกตเห็นว่าตัวละครชายส่วนใหญ่มักจะพากย์เสียงโดยผู้หญิง นั่นจึงทำให้เธอเกิดความสนใจและอยากจะเป็นนักพากย์ เมื่อขึ้นมัธยมศึกษาปีที่ 6 เธอก็ได้เข้าชมรมนักพากย์และได้รับรางวัลนักพากย์เสียงที่งาน High School Animation Fair ครั้งที่ 4 ในขณะเดียวกันเธอก็ได้เข้าร่วมสมัครเป็นนักพากย์กับหน่วยงานของ 81 พรอดิวซ์
หลังจากสำเร็จการศึกษา เธอก็ได้สมัครเข้าเรียนกับ 81 Produce ที่ 81 Actor's Studio ขณะที่กำลังฝึกฝนอยู่นั้น เธอก็กลายเป็นนักพากย์ให้กับ Anison∀ พร้อมกับเพื่อนของเธอคือ เรนะ อูเอดะ ชิเยริ ฮายาชิดะ และคาโยโตะ ซึมิตะ ปี พ.ศ. 2556 เธอก็สำเร็จการศึกษาจาก 81 Actor's Studio และก็ได้เป็นสมาชิก 81 Produce อย่างเป็นทางการ นอกจากนี้เธอยังทำงานเสริมเพิ่มไปด้วย เช่น พนักงานในซูเปอร์มาร์เก็ตและโรงงานชุดชั้นใน
ในเดือนเมษายน พ.ศ. 2568 ทาง 81 Produce ได้ประกาศว่าคุณทากาฮาชิจะหยุดพักเป็นเวลาหนึ่งเดือนเพื่อเข้ารับการผ่าตัดตุ่มเนื้อที่สายเสียง
อุทยานโอลิมปิก (มิวนิก)

อุทยานโอลิมปิก หรือ โอลึมพีอาพาร์ค  ในนครมิวนิก ประเทศเยอรมนี เป็นสถานที่เคยใช้จัดมหกรรมโอลิมปิกฤดูร้อน 1972 ต่อมาภายหลังเสร็จสิ้นมหกรรม อุทยานแห่งนี้ถูกใช้เป็นสวนสาธารณะตลอดจนสถานที่จัดกิจกรรมทางวัฒนธรรมและสังคมต่าง ๆ ทั้งอุทยานมีพื้นที่ 530 ไร่ แบ่งออกเป็นสี่เขตย่อยได้แก่:
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ชิงกันเซ็ง E6 ซีรีส์

E6 ซีรีส์ เป็นรุ่นของรถไฟความเร็วสูงชิงกันเซ็งของญี่ปุ่น ดำเนินงานโดยบริษัทรถไฟญี่ปุ่นตะวันออก (JR ตะวันออก) รถไฟรุ่นนี้เป็นรุ่นลำตัวแคบที่เรียกว่ามินิชิงกันเซ็ง ซึ่งพัฒนาต่อยอดจากรุ่น E5 ซีรีส์ ให้บริการในเส้นทางโทโฮกุชิงกันเซ็งและอากิตะชิงกันเซ็ง เริ่มให้บริการครั้งแรกเมื่อวันที่ 16 มีนาคม พ.ศ. 2556
แอฟริกาคัพออฟเนชันส์ 2019 รอบคัดเลือก กลุ่ม ไอ

กลุ่ม ไอ ของ แอฟริกาคัพออฟเนชันส์ 2019 รอบคัดเลือก จะเป็นหนึ่งใน 12 กลุ่มที่จะตัดสินหาทีมที่เข้าไปเล่นในทัวร์นาเมนต์ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: บูร์กินาฟาโซ, แองโกลา, บอตสวานา, และ มอริเตเนีย.
แต่ละทีมลงเล่นแบบพบกันหมดในรูปแบบเหย้าและเยือนระหว่างเดือนมิถุนายน 2560 และเดือน พฤศจิกายน 2561.
แองโกลา และ มอริเตเนีย, แชมป์และรองแชมป์กลุ่ม, ได้สิทธิ์เข้าแข่งขัน แอฟริกาคัพออฟเนชันส์ 2019.
อันดับดาวซัลโว.
การแข่งขันทั้งหมดมี 25 ประตูที่ทำได้ใน 12 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
กฤษฎา สุภาพพร้อม

กฤษฎา สุภาพพร้อม ชื่อเล่น บิ๊ก เกิดเมื่อวันที่ 15 ธันวาคม พ.ศ. 2532เป็นนักแสดงชาวไทย ปัจจุบันเขาเป็นนักแสดงในสังกัดสถานีช่อง 7 เอชดี
ประวัติ.
จบการศึกษาระดับโรงเรียนมัธยมศึกษาที่โรงเรียนโยธินบูรณะ ปัจจุบันเขาจบการศึกษาระดับปริญญาตรีคณะบริหารการตลาดที่มหาวิทยาลัยหอการค้าไทย
การทำงาน.
เขาเริ่มเข้าสู่วงการบันเทิงไทยจากเวทีการประกวดต่าง ๆ เขาได้โอกาสแสดงภาพยนตร์เรื่องแรก อันธพาล เมื่อในปี 2554 ภายหลังเขาได้ลงนามสัญญาในฐานะนักแสดงสังกัดสถานีช่อง 7 เอชดีเมื่อในปี 2555 เขามีผลงานละครเรื่อง "นางแบบโคกกระโดน", "แม่ปูเปรี้ยว" เป็นต้น ปัจจุบันเขารับงานละครตลอดเรื่อยมา โดยจะรับบทร้ายเป็นส่วนใหญ่ เมื่อในปี 2560 เขามีผลงานละครเรื่อง "หักลิ้นช้าง" เป็นที่รู้จักกันในบทบาท ดิลก บทบาทผู้ชายที่แสนดีโดยมีผู้ติดตามให้การตอบรับละครเรื่องนี้อีกคั่บคั่งทำละครเรื่องนี้ประสบความสำเร็จปัจจุบันเขาเป็นนักแสดงชาวไทยและเป็นรู้จักกันในประเทศไทยเป็นจำนวนมาก ปัจจุบันเขาเปิดร้านทำธุรกิจขายเครื่องดื่มน้ำมะม่วงชื่อร้าน Mango King แถวเมืองพัทยา อำเภอบางละมุง จังหวัดชลบุรี
เฮ็ลมี ไฟชัล ไซนี

เฮ็ลมี ไฟชัล ไซนี (เกิดเมื่อวันที่ 1 สิงหาคม ค.ศ. 1972 ที่จังหวัดชวาตะวันตก) เป็นนักการเมืองจากประเทศอินโดนีเซีย เคยดำรงตำแหน่งรัฐมนตรีว่าการกระทรวงพัฒนา ตั้งแต่วันที่ 22 ตุลาคม ค.ศ. 2009 จนถึงวันที่ 1 ตุลาคม ค.ศ. 2014
นอกจากนี้ ไซนีเป็นสมาชิกสภาผู้แทนราษฎร ตั้งแต่ปี ค.ศ. 2004 จนถึงปี ค.ศ. 2009 สังกัดพรรคการตื่นตัวแห่งชาติ
โจ-แอนนา ดาวนีย์

โจ-แอนนา ดาวนีย์ (เกิดเมื่อวันที่ 1 กุมภาพันธ์ ค.ศ. 1967 — เสียชีวิตเมื่อวันที่ 1 ธันวาคม ค.ศ. 2016) เป็นนักแสดงตลกหญิงจากประเทศแคนาดา เคยได้รับรางวัลนักแสดงตลกยอดเยี่ยม ซึ่งได้รับการเสนอชื่อเข้าชิงรางวัลนักแสดงตลกชาวแคนาดา<ref name="urlNOW Magazine // Art // Jo-Anna Downey2"></ref> โจ-แอนนา ดาวนีย์ แสดงตลกที่โทรอนโต ในโชว์ "Open Mike at Spirits" (ตั้งแต่ปี ค.ศ. 1996) และ "Standing on the Danforth" ดาวนีย์ต้องได้รับความทรมานจากการเป็นโรคอะไมโอโทรฟิก แลเทอรัล สเกลอโรซิส ตั้งแต่ปี ค.ศ. 2012 และยุติการทำงานในปี ค.ศ. 2013 ดาวนีย์เสียชีวิตเมื่อวันที่ 1 ธันวาคม ค.ศ. 2016
จอร์จ คอนเซเมียส

จอร์จ โรเบิร์ต คอนเซเมียส  (เกิดเมื่อวันที่ 23 กรกฎาคม ค.ศ. 1936 – เสียชีวิตเมื่อวันที่ 26 ตุลาคม ค.ศ. 2017) เป็นนักการเมืองและนักการศึกษาชาวอเมริกัน
คอนเซเมียส เกิดที่เมืองเฮสติงส์ รัฐมินนิโซตา และสำเร็จการศึกษาที่โรงเรียนเฮสติงส์ ในปี ค.ศ. 1954 คอนเซเมียสทำหน้าที่ในกองทัพบกสหรัฐ จบการศึกษาปริญญาตรีที่มหาวิทยาลัยมินนิโซตา ในปี ค.ศ. 1959 คอนเซเมียส สอนวิชาวิทยาศาสตร์ ที่โรงเรียนแคนนอน ที่เมืองแคนนอนฟอลส์ ก่อนที่จะลงเล่นการเมืองเป็น วุฒิสภารัฐมินนิโซตา สังกัดพรรคเดโมแครต ระหว่างปี ค.ศ. 1967 จนถึงปี ค.ศ. 1977
อาร์เน็ตต์ อี. จีราร์โด

อาร์เน็ตต์ อีลีซุส จีราร์โด (เกิดเมื่อวันที่ 15 กรกฎาคม ค.ศ. 1929 – เสียชีวิตเมื่อวันที่ 26 ตุลาคม ค.ศ. 2017) เป็นหมอฟันและอดีตนักการเมืองจากสหรัฐจากรัฐฟลอริดา จีราร์โดเกิดที่เมืองแจ็กสันวิลล์ จบการศึกษาปริญญาตรีที่มหาวิทยาลัยโฮวาร์ท และได้รับปริญญาทันตกรรม จีราร์โด ได้เป็นผู้แทนราษฎรจากรัฐฟอร์ริดา ตั้งแต่ปี ค.ศ. 1976 จนถึงปี ค.ศ. 1983และในปี ค.ศ. 1982 ได้รับการเลือกตั้งให้เป็นสมาชิกวุฒิสภา จนถึงปี ค.ศ. 1992
เนลลี โอลิน

เนลลี โอลิน (เกิดเมื่อวันที่ 23 มีนาคม ค.ศ. 1941 – เสียชีวิตเมื่อวันที่ 26 ตุลาคม ค.ศ. 2017) เป็นรัฐมนตรีว่าการกระทรวงสิ่งแวดล้อมในประเทศฝรั่งเศส ภายใต้รัฐบาลของดอมีนิก เดอ วีลแป็ง ตั้งแต่ปี ค.ศ. 2005 จนถึงปี ค.ศ. 2007 โอลินเสียชีวิตเมื่อวันที่ 26 ตุลาคม ค.ศ. 2017 ด้วยวัย 76 ปี
ปาโก กาบาเซส

ฟรันซิสโก กาบาเซส หรือ ปาโก กาบาเซส (เกิดเมื่อวันที่ 24 มิถุนายน ค.ศ. 1916 – เสียชีวิตเมื่อวันที่ 5 พฤษภาคม ค.ศ. 2019 เสียชีวิตจากโรคปอดบวม ที่เมืองคอร์โดบา ประเทศอาร์เจนตินา) เป็นนักฟุตบอลมืออาชีพจากประเทศอาร์เจนตินา เคยเล่นให้กับทีมทอลเลเรส
มีลิส

มีลิสฟร็องแซซ ("กองกำลังอาสาสมัครฝรั่งเศส") ซึ่งโดยทั่วไปนิยมเรียกว่า มีลิส  เป็นองค์การกองกำลังกึ่งทหารทางการเมืองที่ก่อตั้งขึ้นเมื่อวันที่ 30 มกราคม ค.ศ. 1943 โดยระบอบวีชี (ด้วยความช่วยเหลือจากนาซีเยอรมนี) เพื่อช่วยสู้รบกับขบวนการต่อต้านฝรั่งเศสในช่วงสงครามโลกครั้งที่สอง หัวหน้ามีลิสอย่างเป็นทางการคือนายกรัฐมนตรีปีแยร์ ลาวาล แต่หัวหน้าปฏิบัติการและผู้นำโดยพฤตินัยคือเลขาธิการโฌแซ็ฟ ดาร์น็อง มีลิสมีส่วนร่วมในการประหารชีวิตแบบเร่งรัดและการลอบสังหาร ช่วยไล่ต้อนชาวยิวและฝ่ายต่อต้านในฝรั่งเศสเพื่อเนรเทศ องค์การนี้สืบทอดมาจากกองทหารอาสาสมัคร "แซร์วิสดอดร์เลฌียอแนร์"  ของดาร์น็อง มีลิสเป็นการแสดงออกถึงลัทธิฟาสซิสต์ที่สุดโต่งที่สุดของระบอบวีชี ท้ายที่สุด ดาร์น็องได้มองเห็นว่า มีลิสเป็นขบวนการทางการเมืองแบบพรรคเดียวของลัทธิฟาสซิสต์สำหรับรัฐฝรั่งเศส
สมาชิกมีลิสมักทรมานผู้ที่พวกเขาสอบปากคำเพื่อเค้นข้อมูลหรือคำสารภาพ ขบวนการต่อต้านฝรั่งเศสถือว่ามีลิสนั้นอันตรายยิ่งกว่าเกสตาโพและหน่วยเอ็สเอ็ส เพราะพวกเขาเป็นชาวฝรั่งเศสพื้นเมืองที่เข้าใจภาษาถิ่นต่าง ๆ อย่างถ่องแท้ มีความรู้อย่างกว้างขวางเกี่ยวกับเมืองและชนบท และรู้จักผู้คนในท้องถิ่นและผู้ให้ข้อมูลข่าวสาร
การสังหารหมู่คาร์ทูม

การสังหารหมู่คาร์ทูม เกิดขึ้นเมื่อวันจันทร์ที่ 3 มิถุนายน พ.ศ. 2562 เมื่อกองกำลังทหารติดอาวุธของสภาทหารระยะเปลี่ยนผ่าน (Transitional Military Council) ในประเทศซูดาน นำโดยกองกำลังสนับสนุนฉับไว (Rapid Support Forces) ซึ่งเป็นองค์การที่สืบทอดโดยตรงจากกองกำลังอาสาสมัครญันญะวีด  ได้ใช้กระสุนปืนและแก๊สน้ำตาสลายกลุ่มผู้ชุมนุมประท้วงที่ปักหลักอยู่หน้ากองบัญชาการกองทัพในกรุงคาร์ทูม ทำให้มีผู้เสียชีวิตกว่า 100 คน ร่างผู้เสียชีวิตอย่างน้อยสี่สิบร่างถูกโยนลงแม่น้ำไนล์ พลเรือนไร้อาวุธหลายร้อยคนบาดเจ็บ ในขณะที่อีกหลายร้อยคนถูกจับกุม หลายครอบครัวถูกขู่ขวัญในอาณาเขตบ้านตัวเองทั่วซูดาน และมีหญิงและชาย 70 คนถูกข่มขืน อินเทอร์เน็ตถูกปิดกั้นเกือบทั้งหมดในซูดานในวันหลังการสังหารหมู่ ทำให้การประเมินจำนวนเหยื่อที่แท้จริงเป็นไปอย่างยากลำบาก
อุบัติการณ์เทราดายะ

อุบัติการณ์เทราดายะ  ความขัดแย้งทางการเมืองที่เกิดขึ้นในปลาย ยุคเอโดะ ที่ นครเกียวโต ภายในร้านหรือโรงเตี๊ยมชื่อ เทราดายะ  ทั้งสิ้น 2 ครั้งคือ